I den internasjonale finalen ble «Vi maler byen rød» fremført som den 12. melodien, med Henrik Krogsgaard og Benoît Kaufman som dirigenter. Under fremførelsen «inviterte» Kjær Krogsgaard opp på scenen, hvor han bidro som bakgrunnsvokalist siste halvdel av låten. Melodien havnet på tredjeplass med 111 poeng, hvorav Sverige, Finland og Nederland ga 12 poeng mens blant andre Norge og Island ga den 10 poeng.